**A 2017. évi képzési jegyzéket megalapozó Ajánlattételi felhívással kapcsolatos kérdés‐válaszok**

1. Hogyan kell megadni a költségkalkulációs táblázat 2.) sorában az ajánlattevőnek a nem állam által elismert szakképesítés megszerzésére irányuló támogatott  egyéb szakmai képzések költségét, melyhez a költségnorma szerint külön elméleti, és külön gyakorlati költség került megállapításra.

**Válasz:** A táblázat jelzett sora az alábbi:

|  |  |  |  |
| --- | --- | --- | --- |
| **2.) nem állam által elismert szakképesítés megszerzésére irányuló támogatott egyéb szakmai, nyelvi, vagy hatósági képzés, az 5. pontba tartozóak kivételével** |  |  |  |
| engedélyezett képzési program (programrészenként, ha van eltérés)(a költségekből vizsgadíj:…………….. Ft/fő)  |  |  |  |

A sárgított megjegyzés lehetőséget biztosít az elméleti programrész és a gyakorlati programrész költségeinek külön-külön történő feltüntetésére. (Soron belül, vagy új sor beszúrásával.)

1. Hogyan kell megadni a költségkalkulációs táblázat 2.) sorában az ajánlattevőnek az államilag elismert nyelvvizsgával záruló nyelvi képzés óradíját, mert a költségnormákra vonatkozó közlemény szerint a nyelvvizsga díját a költségnorma nem tartalmazza?

**Válasz:** A nyelvi képzések esetében, amennyiben államilag elismert nyelvvizsga-bizonyítvány megszerzésével záruló nyelvi képzésre irányul a felhívás, az egy órára eső vizsgadíjjal megnövelt óradíjat kell a táblázat **Ft/fő/óra** oszlopába beírni, vagyis az ajánlatba bele kell kalkulálni az állami nyelvvizsga díját. (Tehát pl. egy 300 órás képzés esetében, ha a nyelvvizsga díja 30 000 Ft, az óradíjat 30000/300=100 Ft-al növelni kell. Így az óradíj a közleményben meghatározott max. 1100 Ft. helyett max. 1200 Ft-ra is kijöhet, de a költségnormának történő megfelelés szempontjából az egy órára eső vizsgadíjjal csökkentett összeg kerül figyelembevételre, azaz az 1200-100=1100 Ft., ami megfelel a költségnormában megengedett legnagyobb összegnek.)

1. Hogyan kell eljárni, ha az egy soron szereplő kapcsolt képzések közös modult is tartalmaznak? (pl. Társadalombiztosítási ügyintéző + Bérügyintéző)

**Válasz:** A közös modulokat egyértelműen jelölni kell a modulok felsorolásánál, és mivel azokat csak egyszer kell megvalósítani, az összóraszámnál és a költségkalkulációban is csak egyszer kell figyelembe venni.

1. Az OKJ-s képzések kapcsán érdeklődöm, hogy a már ismert 2017. évi minimálbérrel kell-e számolni a komplex szakmai vizsgáztatási díjakat vagy a pályázat benyújtásakor érvényben lévő minimálbér összegével.

**Válasz:** Mivel a képzések megvalósítása a felhívás alapján 2017-ben történik, a már ismert 2017-es minimálbérrel kell kalkulálni.

1. A foglalkoztatást elősegítő képzések költségnormái szerint a nyelvi képzések esetén az engedélyezett csoportlétszám: min. 9 - max. 13 fő, melyhez tartozik az 1100 Ft/fő/óra költségnorma.

Milyen költségnormával számolhatunk egy 18-20 fős csoportlétszámra kiírt nyelvi képzésre vonatkozó ajánlatkérésnél?

**Válasz:** A felhívásban szerepel, hogy a közleményben megjelent (maximális) költségnorma 60 %-a alatt érvénytelen az ajánlat, tehát 660-1100 Ft közé eső díjjal számolhatnak (két db 9-10 fős csoportban szervezve), + az államilag elismert vizsga díja, amennyiben a képzés ezzel zárul.

1. Az ajánlattételi felhívásban a hatósági képzések gyakorlati képzési költségei az új költségnorma szerint több díjból tevődik össze.

Mivel a „Költségkalkuláció a teljes képzési programra” táblázatban erre vonatkozólag csak a C kategória van külön feltüntetve, mi a teendő a „D” kategóriás képzés gyakorlati díjjal?

A hatósági képzésekkel kapcsolatosan a komplex képzések vonatkozásában 3 féle díjjal kell számadatokat benyújtanunk, de a jelen táblázatban csak 2 féle díj megadását engedélyezi a táblázat.

**Válasz:** Atáblázat „*C kategória és mezőgazdasági vontatói engedély esetén*” sora átírható arra a járműkategóriára, amelyre az ajánlat vonatkozik (C+E, vagy D). Szükség esetén új sorral is bővíthető.

1. Építő- és anyagmozgató gép kezelője óraszám 90 óra. Az 54 óra gyakorlati képzési óraszámból 24 fős csoportlétszámmal az 1 főre eső képzési idő 2, 25 óra. Az óraszámok csökkentése veszélyezteti a " Targoncavezető gyakorlat I-II. tananyagegységek követelményeinek elsajátítását.

Kérdésünk, a fentiekre hivatkozással: Gyakorlati képzés megvalósítható-e csoportbontással?

**Válasz:** Az 54 óra gyakorlati képzés azt jelenti, hogy minden résztvevőnek 54 órát kell teljesítenie, nem pedig a csoportnak „összesen”.

1. Hatósági képzésre a 40/2009. (VIII.31) KHEM rendelet alapján az mehet, aki közúti közlekedésről szóló törvényben meghatározott életkori és egészségügyi feltételeknek megfelel. Mit válasszunk 3. sz. mellékleten található listában?

**Válasz:** Fentiek alapján leginkább a foglalkozás egészségügyi alkalmassági vizsgálat felel meg a követelményeknek.

1. A következő képzések kapcsolt képzésnek minősülnek: Építő- és anyagmozgató gép kezelője + gépkezelő jogosítvány? Ha igen, akkor ezekre az azonos sorszámú képzésekre két külön képzési programra vonatkozó adatlapot kell kitöltenünk, egy előlappal?

**Válasz:** Igen

1. Amennyiben külső gyakorlóhelyen valósul meg a gyakorlati képzés, csatolni kell-e a szerződést, vagy elég csak az összevont nyilatkozatban megnevezni a szerződéses partnert?

**Válasz:** A felhívásban nem szerepel, hogy csatolni kellene a szerződést. Csak azt kell teljesíteni, ami a felhívásban szerepel!

1. A szakmai vizsga/nyelvvizsga szervezője soron nem választható opció a hatósági vizsga szervezője. Hogyan kell kitölteni hatósági képzés esetén?

**Válasz:** Az adott sorhoz tehető pontosító megjegyzés, pl:

A szakmai vizsga/nyelvvizsga szervezője (*hatósági vizsga*)

E nélkül is kitölthető, hiszen a program adatlap egyéb helyén egyértelműen megállapítható, hogy hatósági képzésről, és ennek megfelelően hatósági vizsgáról lehet csak szó.

1. Az Ajánlattételi felhívásban szereplő képzések között a Közbeszerzési referens képzés (OKJ 52 343 01) is megtalálható. Sajnos azonban mind a mai napig nem jelent meg az új SZVK.

**Válasz:** A jelenleg fellelhető SZVK lehet csak irányadó, az óraszám az OKJ rendeletben adott (300-400 óra).

1. Az óvodai dajka képzés szvk-ja nem ír elő egészségügyi alkalmassági vizsgálatot, viszont a gyakorlat teljesítéséhez az óvoda kéri. A kitöltést jól gondolom? A megkezdés feltételei az szvk szerint vannak kitöltve, a kiválasztásnál viszont a foglalkozásegészségügyi vizsgálat szerepel. Költségét tekintve: a munkanélkülieknél egységes áron kell számolni?

**Válasz:** A kiválasztásnál meghatározhatja a foglalkozás-egészségügyi vizsgálatot, azonban annak költségét bele kell kalkulálnia a képzési díjba, erre a célra szolgál a táblázat utolsó előtti sora: **„6.) Egyéb, az szvk-ban nem szereplő egészségügyi szolgáltatás költsége, amennyiben a képzésben történő részvételhez szükséges”**

1. A napokban változott a szakmai programkövetelmények azonosító száma. Az ajánlatokat az új azonosítószám alapján készítsük el, vagy az Önök által kiírtaknak megfelelően?

**Válasz:** Mindkét esetben elfogadható az ajánlat, de célszerű a már érvényes új azonosító számok használata.

1. A képzési ajánlattételi lap Összevont nyilatkozatának k.) pontjában a gyakorlati képzés megvalósítása esetén kizárólagosan csak egy képzési hely választható. Több képzés esetén azonban a gyakorlati képzés csak úgy valósítható meg, ha annak egy része a képzőnél, egy része külső gyakorlóhelyen történik.

**Válasz:** Többféle megvalósítás esetén jelölni kell a nyilatkozatban, hogy mely képzés esetében mely megoldás érvényes. (De egy képzésen belül csak egyféle, a legjellemzőbb jelölhető meg.)

1. Az ajánlattételi felhívásban szereplő Képzési ajánlattételi adatlap (3. sz. melléklet) költségkalkulációt tartalmazó táblázatának melyik sorában kell szerepeltetni az ECDL képzésre vonatkozó óraszámot, a fajlagos óradíjat és az egy főre eső képzési díjat?

**Válasz:** a *3. szakképzés megkezdéséhez szükséges alapismereteket, pályaorientáló és álláskeresési ismereteket nyújtó oktatás esetén* sorában.